**DĖL NUSIKALTIMŲ PREVENCIJOS IR KONTROLĖS KOMISIJOS SUDARYMO IR KOMISIJOS NUOSTATŲ PATVIRTINIMO**

2019 m. gruodžio 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos Vyriausybės 2016 m. balandžio 13 d. nutarimo Nr. 370 „Dėl Viešojo saugumo plėtros 2015–2025 metų programos įgyvendinimo tarpinstitucinio veiklos plano patvirtinimo“ pakeitimu Nr.1075, atsižvelgdama į Saugios savivaldybės koncepciją, patvirtintą Lietuvos Respublikos Vyriausybės 2011 m. vasario 17 d. nutarimu Nr. 184, Rokiškio rajono savivaldybės mero 2019 m. lapkričio 29 d. potvarkiu Nr. „Dėl delegavimo į Nusikaltimų prevencijos ir kontrolės komisiją“, Rokiškio rajono savivaldybės taryba

n u s p r e n d ž i a :

1. Rokiškio r. savivaldybės tarybos įgaliojimų laikui sudaryti Nusikaltimų prevencijos ir kontrolės komisiją:

Jolita Baltrūnienė – Panevėžio apskrities vyriausiojo policijos komisariato Rokiškio rajono policijos komisariato Veiklos skyriaus vyresnioji tyrėja;

Zita Čaplikienė – Rokiškio rajono savivaldybės administracijos Socialinės paramos ir sveikatos skyriaus vedėjo pavaduotoja,

Ina Januškevičienė – Rokiškio jaunimo organizacijų sąjungos „Apvalus stalas“ atstovė:

Gediminas Kriovė – Rokiškio rajono savivaldybės administracijos Jaunimo reikalų koordinatorius;

Elinga Mikulėnienė – Rokiškio rajono savivaldybės švietimo centro direktorė;

Laimutė Narbutienė – Visuomenės sveikatos biuro sveikatos stiprinimo specialistė:

Zenonas Pošiūnas – Rokiškio Juozo Tūbelio progimnazijos direktorius;

Loreta Repšienė – Panevėžio apskrities vaiko teisių apsaugos skyriaus Rokiškio rajone vyriausioji specialistė ;

Vytautas Saulis – Rokiškio rajono savivaldybės mero patarėjas:

Regina Strumskienė – Rokiškio rajono savivaldybės administracijos Juridinio ir personalo skyriaus vedėja;

Birutė Šlikienė – Rokiškio rajono savivaldybės administracijos Tarpinstitucinio bendradarbiavimo koordinatorė:

Zenonas Viduolis – Rokiškio rajono savivaldybės Tarybos narys:

Egidijus Žaliauskas – Rokiškio miesto seniūnijos seniūno pavaduotojas.

2. Įpareigoti Nusikaltimų prevencijos ir kontrolės komisiją parengti Rokiškio rajono savivaldybės Nusikaltimų prevencijos ir kontrolės 2020–2022 metų programą ir priemonių planą.

3. Pripažinti netekusiais galios Rokiškio rajono savivaldybės tarybos 2015 m. gruodžio 18 d. sprendimą Nr. TS-247 „Dėl Nusikaltimų prevencijos ir narkotikų kontrolės komisijos sudarymo ir komisijos nuostatų patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Birutė Šlikienė

PATVIRTINTA

Rokiškio rajono savivaldybės tarybos

2019 m. gruodžio 20 d. sprendimu Nr. TS-

**Nusikaltimų prevencijos ir kontrolės komisijos nuostatai**

## I. BENDROSIOS NUOSTATOS

1. Rokiškio rajono savivaldybės nusikaltimų prevencijos ir kontrolės komisija (toliau vadinama Komisija) yra nuolatinė komisija, koordinuojanti nusikaltimų prevencijos ir kontrolės veiksmus savivaldybės teritorijoje.

2. Komisija savo darbe vadovaujasi Lietuvos Respublikos Konstitucija, įstatymais, kitais Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, savivaldybės tarybos sprendimais, kitais teisės aktais, taip pat šiais nuostatais.

3. Komisijos veiklą techniškai aptarnauja savivaldybės administracija.

**II. KOMISIJOS UŽDAVINIAI IR FUNKCIJOS**

4. Pagrindinis Komisijos uždavinys – vykdant valstybės nusikaltimų prevencijos ir kontrolės politiką, koordinuoti nusikaltimų prevencijos ir kontrolės veiksmus savivaldybės teritorijoje.

5. Įgyvendindama savo pagrindinius uždavinius, Komisija atlieka šias funkcijas nusikaltimų prevencijos ir kontrolės srityje:

5.1. koordinuoja Rokiškio rajono Nusikaltimų prevencijos ir kontrolės programos įgyvendinimą (toliau vadinama programa);

5.2. teikia siūlymus Rokiškio rajono tarybai ir Rokiškio rajono savivaldybės administracijai dėl programos finansavimo;

5.3. sprendžia nepilnamečių buvimo viešosiose vietose naktį problemą, per žiniasklaidą ar kitais būdais (mokyklose, per masinius renginius ir panašiai) teikti gyventojams informaciją apie galimą žalą ir pavojus vaikams, informaciją apie vaikų, tėvų, kitų už vaikų gerovę atsakingų asmenų teises ir pareigas, kurias nustato teisės aktai, atsakomybę už jų nevykdymą;

5.4. koordinuoja būtinų socialinių paslaugų teikimą asmenims, nukentėjusiems nuo nusikaltimų;

5.5. kartu su partneriais rengia bendras nusikalstamų veikų, daromų viešosiose vietose, prevencijos programas;

5.6. teikia informaciją ir pasiūlymus nusikaltimų prevencijos ir kontrolės srityje savivaldybės ir valstybės institucijoms, įstaigoms, visuomenės informavimo priemonėms, nevyriausybinėmis organizacijoms, Tarpžinybinei komisijai Nacionalinei nusikaltimų prevencijos ir kontrolės programai įgyvendinti.

**III. KOMISIJOS TEISĖS**

6. Komisija turi teisę:

6.1. gauti informaciją jos kompetencijai skirtais klausimais iš savivaldybių ir valstybės institucijų, įstaigų, nevyriausybinių organizacijų, Tarpžinybinės komisijos Nacionalinei nusikaltimų prevencijos ir kontrolės programai įgyvendinti;

6.2. dalyvauti savivaldybės ir šalies renginiuose nusikaltimų prevencijos ir kontrolės, klausimais;

6.3. teikti pasiūlymus, rekomendacijas, kaip gerinti nusikaltimų prevenciją ir kontrolę, savivaldybės teritorijoje.

**IV. KOMISIJOS SUDĖTIS IR DARBO ORGANIZAVIMAS**

7. Komisija sudaroma savivaldybės tarybos sprendimu savivaldybės tarybos įgaliojimų laikui.

8. Komisija sudaroma iš savivaldybės ir valstybės institucijų bei įstaigų pasiūlytų atstovų – ne mažiau kaip iš 10 narių. Komisijos nariai yra sveikatos, švietimo, socialinių įstaigų, vaikų teisių apsaugos tarnybos, savivaldybės švietimo padalinių, policijos, nevyriausybinių organizacijų ar institucijų, galinčių atlikti nusikaltimų prevenciją ir kontrolę.

9. Komisijos pirmininkas, jo pavaduotojas ir sekretorius išrenkamas per pirmąjį posėdį. Savivaldybės taryba įgalioja Komisijos pirmininką pasirašyti raštus Komisijos kompetencijai skirtais klausimais.

10. Komisijos pirmininkas:

10.1. organizuoja Komisijos darbą ir atsako už jos veiklą;

10.2. pirmininkauja Komisijos posėdžiuose;

10.3.gali pareikalauti savo vardu informacijos iš įstaigų ir organizacijų, susijusių su Komisijos darbu;

10.4. informuoja savivaldybės tarybą apie nusikaltimų prevenciją ir kontrolę.

11. Komisijos nario įgaliojimai nutrūksta ,jeigu:

11.1. Komisijos narys atsistatydina savo noru;

11.2. nutrūksta jo darbo (tarnybos) santykiai atstovaujamoje savivaldybės institucijoje ar įstaigoje;

11.3. jis atšaukiamas jį delegavusios institucijos iniciatyva.

12. Jeigu Komisijos pirmininko nėra, jo pareigas eina Komisijos pirmininko pavaduotojas.

13. Komisijos nuostatus tvirtina savivaldybės taryba.

14. Komisija kartą per metus už savo veiklą atsiskaito savivaldybės tarybai.

15. Komisijos posėdis yra teisėtas, jeigu jame dalyvauja daugiau kaip pusė Komisijos narių. Sprendimai priimami atviru balsavimu, paprasta balsų dauguma. Jei komisijos narių balsai pasiskirsto po lygiai, sprendimą lemia pirmininko balsas. Apie tai turi būti pažymėta posėdžio protokole.

**V. BAIGIAMOSIOS NUOSTATOS**

16. Komisijos protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų numatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO „DĖL NUSIKALTIMŲ PREVENCIJOS IR KONTROLĖS KOMISIJOS SUDARYMO IR KOMISIJOS NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai**.

Šiuo sprendimo projektu siūloma sudaryti naujos sudėties Nusikaltimų prevencijos ir kontrolės komisiją savivaldybės tarybos įgaliojimų laikui, kurios paskirtis – koordinuoti nusikaltimų prevencijos ir kontrolės veiksmus savivaldybės teritorijoje, analizuoti problemas ir poreikius, rengti ir teikti rajono savivaldybės tarybai, merui ir kitoms savivaldybės institucijoms pasiūlymus dėl nusikaltimų prevencijos formavimo ir prevencinių programų finansavimo savivaldybės teritorijoje.

**Šiuo metu esantis teisinis reglamentavimas**.

Lietuvos Respublikos vyriausybės 2016 m. balandžio 13 d. nutarimas Nr.370 „Dėl viešojo saugumo plėtros 2015-2025 metų programos įgyvendinimo tarpinstitucinio veiklos plano patvirtinimo“ pakeitimu Nr.1075, Saugios savivaldybės koncepcija, patvirtinta Lietuvos Respublikos 2011 m. vasario 17 d. nutarimu Nr. 184.

**Sprendimo projekto esmė.**

Komisija sudaroma iš savivaldybės ir valstybės institucijų bei įstaigų pasiūlytų atstovų – ne mažiau 10 narių. Komisijos nariai yra sveikatos, švietimo, socialinių įstaigų, vaikų teisių apsaugos tarnybos, savivaldybės švietimo padalinių, policijos, nevyriausybinių organizacijų ar institucijų, galinčių atlikti nusikaltimų prevenciją ir kontrolę.

Komisijos pirmininkas, pavaduotojas ir sekretorius išrenkamas per pirmąjį posėdį.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nenumatyta.

**Finansavimo šaltiniai ir lėšų poreikis.**

Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nėra vertintinas antikorupciniu požiūriu.

Tarpinstitucinio bendradarbiavimo koordinatorė Birutė Šlikienė